22. ΝΟΜΟΣ υπ’ αριθ. 2031 της 12 Μαΐου 1951/29 Μαρτ. 1952  (ΦΕΚ Α΄ 77) Περί κυρώσεως του Α. Νόμου υπ’ αριθ. 1821/1951 «περί τροποποιήσεως και συμπληρώσεως ενίων διατάξεων του Νόμ. 4328/1929 «περί συστάσεως Γενικού Χημείου του Κράτους», παρατάσεως προθεσμιών του άρθρ.10 της υπ’ αριθ. 59/1945 Συντακτικής Πράξεως κλπ.». Άρθρ.1ον.-(Κυρούται αφ’ ης ίσχυσεν ο Α.Ν. 1821/1951, ανωτ. αριθ. 19). Άρθρ.2ον-1.Οι κατά τα εδάφ α΄ και β΄ της παρ.1 του άρθρ.10 της υπ’ αριθ. 59 του 1945 Συντακτικής Πράξεως, ως αντικατεστάθη δια του άρθρ.1 του Α.Ν. 936/49 «περί τροποποιήσεως της υπ’ αριθ. 59/1945 Συντακτ. Πράξεως κλπ.» κτώντες προσόντα προς περαιτέρω προαγωγήν υπάλληλοι ή υπηρέται δύνανται να προάγωνται εις θέσεις ή βαθμούς και πέραν εκείνων, εις ους είχον προαχθή από 28 Απρ. 1941 μέχρι 17 Οκτ. 1944. 2.Η εν παρ.2 του άρθρ.32 του Νόμ. 1715/1951 οριζομένη μέχρι τέλους Μαΐου 1951 προθεσμία εφαρμογής των διατάξεων της παρ.1 του άρθρ.10 της Συντ.Πράξεως 59/1945 ως ετροποποιήθη και συνεπληρώθη μεταγενεστέρως παρατείνεται αφ’ ης έληξε μέχρι τέλους 1952. 3.Εις τας διατάξεις της ανωτέρω παρ.1 του άρθρ.10 της υπ’ αριθ. 59/1.945 Συντ/κής Πράξεως, ως ετροποποιήθη μεταγενεστέρως και αντικατεστάθη τελικώς υπό της παρ.1 του εδαφ. 1 του άρθρ.1 του ΞΘ Ψηφίσματος «περί κυρώσεως κλπ.», υπάγονται και οι υπάλληλοι, οίτινες μέχρι της ισχύος της προυτάθησαν μεν υπό των κατά Νόμον Συμβουλίων κατά τας τότε ισχυούσας διατάξεις προς προαγωγήν ή απονομήν ανωτέρου βαθμού και μισθού, πλην όμως δεν έτυχον της προαγωγής ή απονομής ταύτης εν όψει εφαρμογής της ανωτέρω Συντακτικής Πράξεως. Ως χρονολογία προαγωγής ή απονομής των ανωτέρω υπαλλήλων λογίζεται η χρονολογία του πρακτικού του οικείου Συμβουλίου, δι’ ου προυτάθησαν προς προαγωγήν ή απονομήν ανωτέρου βαθμού και μισθού. Άρθρ.3ον.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. Σελ. 248(γ) Τεύχος 485-Σελ. 16 